Посланик у Белгији, постао је 20. априла 1929. године а 4. априла 1930. године и посланик у Чехословачкој. Поново је 15. марта 1931. године, враћен за посланика у Белгији и на том положају је остао до 28. фебруара 1935. године. Након ових функција остао без ангажмана пуне четири године. Краљевски сенатор је постао 1939. године. Реактивиран из пензије, 7. новембра 1940. године и поново постављен у влади Цветковић-Мачек за министра војске и морнарице. У тој влади био је заговорник приступања Тројном пакту. Војним пучем од 27. марта 1941. године, смењен са положаја и поново пензионисан. Након Априлског рата, остао пасиван политички и окупацију провео у Београду.